b'\n_START_ARTICLE_\nH\xc3\xa5ndball under Panamerikanske leker 2019\n_START_PARAGRAPH_\nH\xc3\xa5ndball under Panamerikanske leker 2019 ble arrangert i Sports Centre Hall 1 fra 24. juli til 5. august 2019, som en av flere sporter under de 18. Panamerikanske leker i Lima i Peru. Totalt 224 ut\xc3\xb8vere deltok fordelt p\xc3\xa5 \xc3\xa5tte herrelag og \xc3\xa5tte kvinnelag \xc3\xa0 14 spillere._NEWLINE_Gullvinnerne ble direkte kvalifisert til Sommer-OL 2020 i Tokyo i Japan, mens s\xc3\xb8lvvinnere f\xc3\xa5r \xc3\xa9n ekstra mulighet til \xc3\xa5 kvalifisere seg gjennom olympiske kvalifiseringsturneringer.\n_START_SECTION_\nKvalifiserte nasjoner\n_START_PARAGRAPH_\n\xc3\x85tte herrelag og \xc3\xa5tte kvinnelag kvalifiserte seg til lekene. De to beste lagene under de S\xc3\xb8ramerikanske leker og de tre beste lagene under de Sentralamerikanske og karibiske leker var kvalifisert fra sine respektive turneringer. Vertsnasjonen Peru ble automatisk kvalifisert, mens de to siste plassene ble avgjort i \xc3\xa9n nordamerikakvalifisering mellom Canada og USA, samt \xc2\xabSistesjansen\xc2\xbb.'